ai4bharat/Pralekha huggingface dataset:
मंत्रिमंडळ
इंडिया पोर्टस ग्लोबल लि. ला डीपीई नियमावलीतून सूट देण्यास केंद्रीय मंत्रिमंडळाची मंजूरी
नवी दिल्ली, 26 फेब्रुवारी 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने इंडिया पोर्टस ग्लोबल लि. ला डीपीई नियमावलीतून सूट देण्यास मंजूरी दिली आहे. आरक्षण आणि दक्षतांसंबंधी नियमांना ही सूट लागू नाही.
आयपीजीएल ही कंपनी कायदा 2013 अन्वये जवाहरलाल नेहरू पोर्ट ट्रस्ट  आणि दीनदयाल पोर्ट ट्रस्ट  याच्या ) यांच्या पुढाकारात विशेष कामगिरीसाठी नौवहन मंत्रालयाच्या अखत्यारित आणि इराणमधील चाबहार येथील शहीद बाहेस्थी बंदराच्या विकास आणि व्यवस्थापनासाठी स्थापन करण्यात आली होती.
या संयुक्त आणि व्यापक योजनेतून म्हणजे   अमेरिका बाहेर पडल्यानंतर, अमेरिकेच्या निर्बंधांचा परिणाम होऊ नये म्हणून परराष्ट्र व्यवहार मंत्रालयाने नौवहन मंत्रालयाला जेएनपीटी आणि डीपीटीला योजनेतून वगळण्याची सूचना 29 ऑक्टोबर 2018 रोजी केली होती.
यानुसार आणि संबंधित समितीच्या मंजुरीवर आधारित जेएनपीटी आणि डीपीटीचे समभाग सागरमाला डेव्हलपमेंट कंपनी लि.  ने 17 डिसेंबर 2018 रोजी विकत घेतले. एसडीसीएल ही केंद्रीय उपक्रम असल्यामुळे आयपीजीएल ही एसडीसीएलची उपकंपनी म्हणजेच केंद्रीय उपक्रम बनली. पर्यायाने डीपीईची नियमावली आयपीजीएलला तांत्रिकरित्या लागू होते.
चाबहार बंदर हा देशाचा परदेशातील धोरणात्मक उद्देशाने सुरू केलेला पहिला प्रकल्प आहे. त्यामुळे नौवहन मंत्रालय आणि परराष्ट्र व्यवहार मंत्रालयाच्या सूचनांनुसार डीपीईची नियमावली पाच वर्षासाठी त्याला लागू न करता बोर्ड व्यवस्थापनाखालील कंपनी म्हणून आयपीजीएलचे काम सुरू राहणे अतिशय आवश्यक आहे. त्यामुळे प्रकल्पाचे काम सुरू राहण्यासाठी नौवहन मंत्रालयाने आयपीजीएलला डीपीई नियमावलीतून वगळण्याची विनंती केली होती.
M.Chopade/V.Sahajrao/P.Kor
(Visitor Counter : 86
पंतप्रधान कार्यालय
पंतप्रधानांनी सामाईक केला ‘श्री अन्न’ चे फायदे अधोरेखित करणाऱ्या अरुणाचल प्रदेशातील एका दुकानदाराचा व्हिडिओ
‘श्री अन्न’ चे फायदे अधोरेखित करणाऱ्या अरुणाचल प्रदेशातील एका दुकानदाराचा व्हिडिओ पंतप्रधानांनी सामाईक केला आहे. केंद्रीय महिला आणि बाल विकासमंत्री स्मृती इराणी यांनी या दुकानदाराबाबत केलेल्या ट्वीटला प्रतिसाद देताना पंतप्रधानांनी ट्वीट केलेः
“ त्यांनी श्री अन्न च्या फायद्यांकडे अगदी योग्य प्रकारे लक्ष वेधले आहे.”
इलेक्ट्रॉनिक्स आणि माहिती तंत्रज्ञान मंत्रालय
आर्थिक सेवा पटलावर सध्याचे भाषाविषयक अडथळे दूर करण्याच्या उद्देशाने भाषिणी  आणि आरबीआयएचचे सहकार्य
नवी दिल्ली, 4 ऑक्टोबर 2023
भारतासारख्या वैविध्यपूर्ण राष्ट्रात,आर्थिक सेवा पटलावर सध्याचे भाषाविषयक अडथळे दूर करण्याच्या उद्देशाने रिझर्व्ह बँक नवोन्मेष केंद्र  आणि डिजिटल इंडिया भाषिणी विभाग  भाषिणी यांनी सहयोग केला आहे. एकत्रित प्रयत्नांद्वारे, दोन्हीही विभाग भाषिक सर्वसमावेशकतेला चालना देणारे नाविन्यपूर्ण उपाय शोधण्यासाठी आणि विकसित करण्यासाठी सज्ज आहेत.
वित्तीय सेवा क्षेत्रातील भाषिक समावेशकतेची तीव्र गरज ओळखून,डीआयबीडी आणि आरबीआयएचने यापूर्वीच जागतिक फिनटेक फेस्ट दरम्यान एक महत्त्वपूर्ण सामंजस्य करारावर स्वाक्षरी केली आहे.ही धोरणात्मक भागीदारी स्थानिक भाषांमध्ये संप्रेषण निर्माण करून आर्थिक सेवांमध्ये क्रांती घडवून आणण्यासाठी तयार आहे. वापरकर्त्यांपर्यंत त्यांच्या मातृभाषेत डिजिटल वित्तीय सेवा मोठ्या प्रमाणात पोहोचवण्यासाठी,शेवटी सर्वांसाठी विनाअडथळा बँकिंग अनुभवासाठी प्रयत्नशील असणे हे याचे प्राथमिक उद्दिष्ट आहे.
मुंबईतील जागतिक फिनटेक फेस्ट दरम्यान डिजिटल इंडिया भाषिणी विभागाचे मुख्य कार्यकारी अधिकारी अमिताभ नाग यांनी त्यांच्या या प्रयत्नात आवाजाची क्षमता एक माध्यम म्हणून अधोरेखित केली. “आवाजाचा माध्यम म्हणून उपयोग करून, भाषिणी आर्थिक सर्वसमावेशकता, आर्थिक सक्षमीकरण आणि आर्थिक साक्षरतेला चालना देऊ शकते, यावर त्यांनी भर दिला. डिजिटल युगात विश्वास, वेग आणि सोई सुविधा यांच्या महत्त्वावर आरबीआयएचचे मुख्य कार्यकारी अधिकारी राजेश बन्सल यांनी भर दिला.
बदलते फिनटेक क्षेत्र , स्मार्टफोनचा वाढलेला वापर आणि कमी झालेल्या डेटा वापर खर्चाच्या पार्श्वभूमीवर हे सहकार्य करण्यात आले आहे. सुरुवातीचे महत्वाचे पाऊल म्हणून, भाषिणी अनेक भाषांमध्ये विनाअडथळा पतपुरवठ्यासाठी सार्वजनिक तंत्रज्ञान मंच सुरू करण्याची योजना आखत आहे. वित्तीय संस्थांद्वारे पतपुरवठा सुव्यवस्थित करणे आणि वाढवणे , मोठ्या आर्थिक समावेशनामध्ये महत्त्वपूर्ण योगदान देणे आहे हे या मंचाचे उद्दिष्ट आहे.
डीबीआयडी बद्दल
डिजिटल इंडिया भाषिणी विभाग हा भारत सरकारच्या इलेक्ट्रॉनिक्स आणि माहिती तंत्रज्ञान मंत्रालयाच्या अंतर्गत डिजिटल इंडिया कॉर्पोरेशन विभाग 8 कंपनी अंतर्गत विभाग आहे . "आत्मनिर्भर भारतामध्ये डिजिटल समावेशन आणि डिजिटल सक्षमीकरण सुनिश्चित करण्याच्या दृष्टीने भाषिक अडथळे दूर करण्याच्या उद्देशाने हितसंबंधीत , भागीदारी संस्था आणि नागरिकांसाठीची वैविध्यपूर्ण व्यवस्था सक्षम करण्यासाठी स्वाभाविक भाषा तंत्रज्ञानाचा उपयोग करणे हा भाषीणीचा दृष्टिकोन आहे.अधिक जाणून घेण्यासाठी www.bhashini.gov.in ला भेट द्या किंवा ceo-dibd@digitalindia.gov.in वर मेल करा.
आरबीआयएच बद्दल
रिझर्व्ह बँक नवोन्मेष केंद्र  – भारतीय रिझर्व्ह बँकेच्या  पूर्ण मालकीची उपकंपनी असून अब्जावधी भारतीयांसाठी विनाअडथळा वित्तपुरवठा उपलब्ध करण्यासाठी काम करणारी संस्था आहे.अधिक जाणून घेण्यासाठी www.rbihub.in ला भेट द्या किंवा Communications@rbihub.in वर मेल करा.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
संरक्षण मंत्रालय
सैन्यदल कमांडर्स परिषद
(नवी दिल्ली, 12 एप्रिल 2019
भारतीय लष्कराच्या नियोजन आणि अंमलबजावणी प्रक्रियेतला महत्वाचा घटक असणारी सैन्यदल कमांडर परिषद नवी दिल्लीत 8 एप्रिल पासून सुरू आहे. महत्वाच्या धोरणात्मक निर्णयांची आखणी या द्वैवार्षिक परिषदेत करण्यात येते.
सुरक्षाविषयक सर्व पैलूंची या परिषदेत चर्चा करण्यात आली. सुरक्षाविषयक परिस्थिती यावरही विचारविमर्श झाला.
भारतीय सैन्यदल शांततामध्य सुरक्षाविषयक वातावरणासाठी कटिबद्ध आहे. भविष्यातला धोका, आव्हानं यांची समग्र दखल घेत दहशतवादाला थारा मिळणार नाही याची खातरजमा करण्यासाठी लष्कर कटिबद्ध असल्यावर परिषदेत भर देण्यात आला. सैन्यदलाची तत्परता, लष्कराच्या तीनही दलातली सुसूत्रता, मुत्सद्देगिरी, संयुक्त कवायती यांचाही आढावा यावेळी घेण्यात आला.
N.Sapre/N.Chitale/P.Kor
पंतप्रधान कार्यालय
पंतप्रधान नरेंद्र मोदी आणि कंबोडियाचे पंतप्रधान महामहीम समदेक अक्का मोह सेना पडेई टेको हुन सेन यांच्यात आभासी बैठक
नवी दिल्ली, 18 मे 2022
पंतप्रधान नरेंद्र मोदी यांनी आज कंबोडियाचे पंतप्रधान महामहीम समदेक अक्का मोह सेना पडेई टेको हुन सेन, यांच्यासोबत एक आभासी बैठक घेतली
दोन्ही नेत्यांनी व्यापार आणि गुंतवणूक, मनुष्यबळ विकास, संरक्षण आणि सुरक्षितता, विकास, संपर्क व्यवस्था , कोवीड साथीनंतरची आर्थिक सुधारणा आणि दोन्ही देशांतील लोकांचे परस्पर अनुबंध या क्षेत्रातील सहकार्यासह व्यापक स्वरूपाच्या द्विपक्षीय मुद्यांवर चर्चा केली. द्विपक्षीय सहकार्याच्या गतीबाबत दोन्ही नेत्यांनी समाधान व्यक्त केले.
भारतासोबतचे संबंध कंबोडियासाठी महत्वपूर्ण असल्यावर कंबोडियाचे पंतप्रधान हुन सेन यांनी भर दिला. पंतप्रधान मोदींनीही अशाच प्रकारच्या भावना प्रकट केल्या आणि भारताच्या ऍक्ट ईस्ट धोरणामधे कंबोडियाची महत्त्वाची भूमिका आहे यावर भर दिला. दोन्ही देशांच्या नेत्यांनी मेकाँग-गंगा सहकार्य आराखड्यांतर्गत क्षमता निर्माण कार्यक्रम आणि क्विक इम्पॅक्ट प्रकल्पांसह दोन्ही देशांमधील मजबूत विकास भागीदारीचा आढावा घेतला.
पंतप्रधान मोदींनी दोन्ही देशांमधील ऐतिहासिक आणि सांस्कृतिक संबंधांवर भर दिला आणि दोन्ही देशांमधील सांस्कृतिक आणि भाषिक संबंध दर्शवणाऱ्या कंबोडियातील अंगकोर वाट आणि प्रीह विहेर मंदिरांच्या जीर्णोद्धारातल्या भारताच्या सहभागाबद्दल आनंद व्यक्त केला.
क्वाड व्हॅक्सिन इनिशिएटिव्ह अंतर्गत कंबोडियाला भारत-निर्मित कोविशील्ड लसींच्या 3.25 लाख मात्रा उपलब्ध करून दिल्याबद्दल पंतप्रधान हुन सेन यांनी भारताचे आभार मानले.
भारत आणि कंबोडिया यांच्यातील राजनैतिक संबंधांच्या स्थापनेच्या 70 व्या वर्धापन दिनानिमित्त दोन्ही नेत्यांनी एकमेकांचे अभिनंदन केले.
या उत्सवांचा एक भाग म्हणून पंतप्रधान मोदींनी कंबोडियाचे महामहिम राजा आणि महाराणी यांना परस्पर सोयीस्कर तारखांना भारत भेटीसाठी आमंत्रित केले.
दोन्ही नेत्यांनी सामायिक हिताच्या प्रादेशिक आणि जागतिक मुद्यांवरही विचारविनिमय केला.
आसियानचे अध्यक्षपद स्वीकारल्याबद्दल पंतप्रधान मोदींनी कंबोडियाचे अभिनंदन केले आणि कंबोडियाच्या अध्यक्षपदाच्या यशस्वीतेसाठी भारताचे पूर्ण समर्थन आणि मदतीचे आश्वासन दिले.
S.Kane/S.Auti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भूविज्ञान मंत्रालय
अरबी समुद्रात घोंघावत असलेले ‘वायु’ चक्रीवादळ गुरुवारी गुजरात किनारपट्टीवर धडकण्याची शक्यता
नवी दिल्ली, 11 जून 2019
अरबी समुद्रात घोंघावत असलेले ‘वायु’ चक्रीवादळ उत्तरेकडे ताशी 15 किलोमीटर वेगाने सरकत असून येत्या गुरुवारी सकाळी गुजरात किनारपट्टीवर धडकण्याची शक्यता आहे. पोरबंदर आणि महुवा दरम्यान वेरावळ परिसरातल्या किनारपट्टीवर हे वादळ धडकण्याची शक्यता असून यावेळी ताशी 110 ते 135 किमी. वेगाने वादळी वारे वाहण्याचा अंदाज असून यामुळे सौराष्ट्र आणि कच्छ परिसरात मुसळधार पावसाचा इशारा देण्यात आला आहे. या काळात महाराष्ट्राच्या किनारपट्टी भागात ताशी 70 किमी वेगाने वारे वाहण्याचा अंदाज आहे. या काळात समुद्र खवळलेला राहील. मच्छिमारांनी समुद्रात जाऊ नये असा इशारा देण्यात आला आहे.
B.Gokhale/S.Kane/P.Malandkar
(Visitor Counter : 75
अवजड उद्योग मंत्रालय
स्वातंत्र्याचा अमृत महोत्सव साजरा करण्यासाठी अवजड उद्योग मंत्रालयाच्या पुण्यातील C4i4 प्रयोगशाळेतील समर्थ उद्योग केंद्राच्या वतीने उद्योग 4.0 वर आधारित चैतन्यपट चित्रफीतीचे प्रकाशन
स्वातंत्र्याचा अमृतमहोत्सव साजरा करण्यासाठी, पुण्यातील C4i4 प्रयोगशाळेतील अवजड उद्योग मंत्रालयाच्या समर्थ उद्योग केंद्रात "उद्योग 4.0 वर आधारित चैतन्यपट चित्रफीतीचे प्रकाशन "या कार्यक्रमाचे काल आयोजन करण्यात आले होते. एका संघटनेमधील विविध लोकांच्या गटांसाठी कौशल्यविकास वाढविण्यासाठी आणि डिजीटायझेशन आणि उद्योग 4.0 समजून घेण्यासाठी मदत करण्याच्या दृष्टीने पुण्यातील C4i4 प्रयोगशाळेतील अवजड उद्योग मंत्रालयाचे समर्थ उद्योग केंद्र विविध क्षमता बांधणी विकास कार्यक्रम विकसित करत आहे. C4i4 प्रयोगशाळेने विशेषतः कामगारांसाठी एक कार्यक्रम विकसित केला आहे.
हा कार्यक्रम प्रेक्षकांची गैर तांत्रिक पार्श्वभूमी. लक्षात घेऊन तयार करण्यात आला आहे. या कार्यक्रमाचा विषय सोपा , सहज समजणारा आहे. हा कार्यक्रम परस्परसंवादी असून या कार्यक्रमाच्या चित्रफितीत द्विमितीय आणि त्रिमितीय कलाकृतींच्या चैतन्यपटाचे संयोजन आहे. या कार्यक्रमाचे कथानक हिंदी, मराठी आणि इंग्रजी या 3 वेगवेगळ्या भाषांमध्ये आहे. संवादात्मक सत्रासह हा कार्यक्रम 2 भागांमध्ये विभागलेला आहे. उद्योग 4.0 म्हणजे चौथी औद्योगिक क्रांती असून जे उत्पादनाचे सायबर - भौतिक परिवर्तन आहे., उद्योग 4.0 ची व्याख्या "उत्पादन तंत्रज्ञानामध्ये स्वयंचलन आणि माहितीचा विनिमयामधील सध्याचे कल;'' अशी करण्यात आली असून यात सायबर-भौतिक प्रणाली, इंटरनेटशी संबंधित गोष्टी, क्लाउड कॉम्प्युटिंग आणि कॉग्निटिव्ह कॉम्प्युटिंग आणि स्मार्ट फॅक्टरी तयार करणे याचा समावेश आहे.
पंतप्रधान कार्यालय
71 व्या प्रजासत्ताक दिन संचलनात भारताचे दर्शन घडविणाऱ्या आदिवासी कलाकार, एनसीसी कॅडेटस, एनएसएस स्वयंसेवक आणि चित्ररथ कलाकारांसोबत पंतप्रधानांनी साधला संवाद
नवी दिल्ली, 24 जानेवारी 2020
नवी दिल्लीत 71 व्या प्रजासत्ताक दिन सोहळ्यात सहभागी होणाऱ्या आदिवासी कलाकार एनसीसी कॅडेटस, एनएसएस स्वयंसेवक आणि चित्ररथ कलाकारांसोबत पंतप्रधान नरेंद्र मोदी यांनी आज संवाद साधला.
उपस्थित उत्साही समूदायाला संबोधित करताना पंतप्रधान म्हणाले की, प्रजासत्ताक दिन संचलनात छोट्या भारताचे दर्शन घडवणार आहे. संचलनात ते सादर करणार असलेल्या कार्यक्रमातून जगाला भारताचे वैविध्य पहायला मिळेल. भारत हा केवळ भौगोलिक किंवा लोकसांख्यिक देश नाही, असे पंतप्रधान म्हणाले. भारत ही एक जीवनशैली आहे. एक भारत, श्रेष्ठ भारत बाबत बोलतांना पंतप्रधान म्हणाले की, भारत हा केवळ 130 कोटी लोकांचा देश नाही तर वैभवशाली परंपरा असलेला देखील देश आहे, हे कायम स्मरणात ठेवायला हवे.
यहां आप जितने भी साथी एकत्र हुए हैं, आप एक प्रकार से Mini India- New India को showcase करने वाले लोग हैं। भारत असल में क्या है, ये हमारा देश और पूरी दुनिया आपके माध्यम से समझती है: PM @narendramodi pic.twitter.com/SAIzXmDvKT
— PMO India  January 24, 2020
जब हम एक भारत, श्रेष्ठ भारत की बात करते हैं, तो हमें ये भी याद रखना है कि भारत असल में है क्या। भारत क्या सिर्फ सरहदों के भीतर 130 करोड़ लोगों का घर भर ही है? नहीं, भारत एक राष्ट्र के साथ-साथ एक जीवंत परंपरा है, एक विचार है, एक संस्कार है, एक विस्तार है: PM @narendramodi pic.twitter.com/bEZeiIZrsH
— PMO India  January 24, 2020
भारत हा अनेक तत्वज्ञान आणि समृद्ध, जागतिक आणि सार्वत्रिक दृष्टीकोनाचा संगम आहे, असे ते म्हणाले. भारत म्हणजे एक जागतिक कुटूंब आहे, सर्व धर्मांसाठी येथे समानता आहे. भारत म्हणजे सत्याचा विजय आहे, भारत म्हणजे एकच सत्य विविध मार्गातून जाणून घेण्याची कल्पना आहे. भारत हा निसर्ग संसाधनांचे रक्षण करणारा देश आहे, भारत हा स्वयंपूर्ण आहे, प्रत्येकाच्या कल्याणात विश्वास असणारा भारत हा देश आहे. स्त्रींची पूजा करणारा हा भारत देश आहे. सोन्यापेक्षाही मातृभूमी ज्याच्यासाठी अमूल्य असणाऱ्यांचा हा देश आहे. भारताचे सामर्थ्य हे भौगोलिक आणि सामाजिक बंधामधील वैविध्यात आहे, असे पंतप्रधान म्हणाले. त्यांनी भारताची तुलना फुलांच्या तोरणाशी केली, ज्यामध्ये विविध फुलं भारतीयत्वाच्या समान धाग्यांच्या माध्यमातून एकत्र गुंतलेली आहे. भारताचा एकतेमध्ये विश्वास आहे, एकरूपतेवर नाही, असे त्यांनी नमूद केले. एकतेचा हा धागा मजबूत करणे आणि त्याचे जतन करणे हा आपला सातत्यपूर्ण प्रयत्न असल्याचे त्यांनी सांगितले. नव भारताच्या दिशेने वाटचाल करताना कुणीही व्यक्ती आणि कुठलाही धर्म मागे राहणार नाही हे पाहण्याचा हा प्रयत्न आहे. आपल्या मूलभूत कर्तव्यांना महत्व देण्याची वेळ आली आहे, असे पंतप्रधान म्हणाले. आपण जर आपली कर्तव्य प्रामाणिकपणे पार पाडली तर आपल्या हक्कांसाठी लढण्याची गरज भासणार नाही, असेही त्यांनी सांगितले.
यहां जितने भी युवा साथी आए हैं, मेरा आपसे आग्रह रहेगा कि राष्ट्र के प्रति अपने कर्तव्यों की ज्यादा से ज्यादा चर्चा करें। चर्चा ही नहीं, बल्कि खुद अमल करके, उदाहरण पेश करें। हमारे ऐसे ही प्रयास न्यू इंडिया का निर्माण करेंगे: PM @narendramodi pic.twitter.com/rvxAfggq1W
— PMO India  January 24, 2020
यावेळी आदिवासी कलाकार, एनसीसी कॅडेटस, एनएसएस स्वयंसेवक आणि चित्ररथ कलाकारांनी सादर केलेल्या सांस्कृतिक कार्यक्रमालाही पंतप्रधान उपस्थित होते.
B.Gokhale/S.Kane/P.Kor
(Visitor Counter : 106
वाणिज्य आणि उदयोग मंत्रालय
भारत-बांगलादेश व्यापार मंचाची नवी दिल्लीत बैठक
नवी दिल्ली, 4 ऑक्टोबर 2019
भारत आणि बांगलादेश हे एकमेकांचे प्रतिस्पर्धी नसून दोन्ही देशांना समृद्ध बनवण्याच्या क्षेत्रात एकमेकांचे सहकारी आहेत असे केंद्रीय वाणिज्य, उद्योग आणि रेल्वे मंत्री पियूष गोयल यांनी सांगितले. ते आज नवी दिल्लीत भारत-बांगलादेश व्यापार मंचाच्या बैठकीत बोलत होते. भारत दौऱ्यावर आलेल्या बांगलादेशच्या पंतप्रधान शेख हसीना यावेळी उपस्थित होत्या.
भारतीय उद्योग क्षेत्रांनी बांगलादेशमध्ये विविध क्षेत्रात गुंतवणूक करून बांगलादेशच्या विकासातील भागीदार व्हावे असे गोयल यांनी सांगितले.
रेल्वे क्षेत्राबाबत बांगलादेशच्या प्रत्येक विनंतीप्रती कटिबद्ध असल्याचे गोयल म्हणाले. बांगलादेशमधल्या रेल्वेच्या जाळ्याचा विस्तार केल्याने दोन्ही देशातील व्यापाराला चालना मिळेल तसेच भारताच्या ईशान्येकडील भागाशी सुरळीतपणे संपर्क साधता येईल, असेही गोयल म्हणाले.
बांगलादेश सरकार आणि तिथल्या व्यापार क्षेत्राला भारतीय व्यापार क्षेत्रातील प्रमुखांशी चर्चा करण्याची संधी उपलब्ध करून दिल्याबद्दल बांगलादेशच्या पंतप्रधान शेख हसीना यांनी भारत सरकार तसेच उद्योग आणि व्यापार मंत्रालयाचे आभार मानले. भारतीय गुंतवणूकदारांसाठी बांगलादेशमध्ये तीन विशेष आर्थिक क्षेत्र स्थापन करण्यात आल्याची माहितीही त्यांनी दिली.
याप्रसंगी दोन्ही सरकारं आणि व्यापार क्षेत्रामध्ये सामंजस्य करार करण्यात आले. यामध्ये बांगलादेश आणि टेक महिंद्र तसेच बांगलादेश आर्थिक क्षेत्र प्राधिकरण आणि अदानी बंदरं आणि विशेष आर्थिक क्षेत्र कंपन्यांचा सहभाग आहे.
B.Gokhale/J.Patankar/P.Kor
(Visitor Counter : 54
पोलाद मंत्रालय
एनएमडीसी ने 40 दशलक्ष टन लोहखनिज उत्पादनाचा रचला इतिहास
पोलाद मंत्रालयाच्या अंतर्गत असलेला केंद्रीय सार्वजनिक क्षेत्र उपक्रम एनएमडीसी अर्थात नॅशनल मिनरल डेव्हलपमेंट कॉर्पोरेशन लिमिटेड , देशातील सर्वात मोठा लोहखनिज उत्पादक उपक्रम असून एका वर्षात 40 दशलक्ष टनाहून  जास्त लोहखनिजाचे उत्पादन करणारी देशातील हा पहिली कंपनी ठरली आहे. 1960 च्या दशकाच्या उत्तरार्धात 4 दशलक्ष टन प्रति वर्ष उत्पादनापासून ते आता प्रति वर्ष 40 दशलक्ष टनांपर्यंत उत्पादन घेणाऱ्या देशातील सर्वात मोठ्या लोह खनिज उत्पादकाच्या वाढीचा मार्ग असामान्य आहे. 1969-70 मध्ये 4 दशलक्ष टनापासून सुरुवात करून, एनएमडीसी ने 1977-78 मध्ये 10 दशलक्ष टनांचा टप्पा ओलांडला, 2004-05 पर्यंत आणखी दहा दशलक्ष टनांची भर घातली, एका दशकात 30 दशलक्ष टन टप्पा पार केला आणि आता 40 दशलक्ष टनांचा टप्पा ओलांडला आहे.
देशांतर्गत लोहखनिजाच्या मागणीत सातत्याने वाढ होत असताना, वाढीव उत्पादनासाठी कंपनी महत्त्वाकांक्षी विस्तार योजना आणि भांडवली खर्चाची तरतूद करत आहे. अलीकडच्या काळात, एनएमडीसी ने अत्याधुनिक तंत्रज्ञानाचा अवलंब केला आहे आणि कोविडमुळे आलेली मंदी आणि या क्षेत्रातील चक्रीय अस्थिरतेवर मात करण्यासाठी एक परिवर्तनात्मक डिजिटल पायाभूत सुविधा तयार केली आहे. प्रमाणापासून क्षमतेपर्यंत वाढून, कंपनीने स्थिर मूलभूत तत्त्वे आणि दूरदर्शी कार्यबळ यांच्या बळावर 40 दशलक्ष टन लोह खनिज उत्पादनाचा टप्पा गाठला आहे.
या ऐतिहासिक कामगिरीबद्दल सहकाऱ्यांचे अभिनंदन करताना, एनएमडीसी चे अध्यक्ष आणि व्यवस्थापकीय संचालक सुमित देब म्हणाले, “40 दशलक्ष टनाचा टप्पा ओलांडणारी भारतातील पहिली लोहखनिज खाण कंपनी बनण्याची एनएमडीसी ची अतुलनीय कामगिरी म्हणजे सर्व शक्यतांच्या पलीकडे जाऊन आव्हाने स्वीकारण्याच्या क्षमतेचे एक उल्लेखनीय प्रदर्शन आहे. कंपनीच्या चिकाटीचे आणि सातत्याचे फळ मिळाले आहे आणि या ऐतिहासिक कामगिरीबद्दल मी सहकाऱ्यांचे अभिनंदन करतो.”
मंत्रिमंडळ
भारत आणि कंबोडिया दरम्यान आरोग्य- औषध क्षेत्रातील सहकार्य सामंजस्य करारांना मंत्रिमंडळाची मान्यता
पंतप्रधान, श्री नरेंद्र मोदी यांच्या अध्यक्षतेखाली झालेल्या केंद्रिय मंत्रीमंडळाच्या बैठकीत आज भारत आणि कंबोडिया यांच्यातील आरोग्य आणि औषध क्षेत्रातील सहकार्याबद्दलच्या सामंजस्य करारांना मान्यता देण्यात आली.
हा द्विपक्षीय सामंजस्य करार, आरोग्य क्षेत्रातील संयुक्त उपक्रम आणि तंत्रज्ञान विकासाच्या माध्यमातून दोन्ही देशांमधील सहकार्याला प्रोत्साहित करेल. भारत आणि कंबोडिया यांच्यातील द्विपक्षीय संबंधांना यामुळे अधिक बळकटी मिळेल. हा सामंजस्य करार त्याच्या स्वाक्षरीच्या तारखेपासून लागू होईल आणि तो पुढील पाच वर्षांच्या कालावधीसाठी लागू राहील.
दोन्ही सरकारांमध्ये खालील क्षेत्रात सहकार्य करार करण्यात आला :
1 माता आणि बाल आरोग्य;
2 कुटुंब नियोजन;
3 एचआयव्ही / एड्स आणि क्षयरोग;
4 औषधे आणि फार्मास्युटिकल्स;
5 तंत्रज्ञान हस्तांतरण;
6 सार्वजनिक आरोग्य आणि रोगशास्त्र;
7 रोग नियंत्रण  ;
8 वैद्यकीय संशोधन आणि विकास, कंबोडियाच्या राष्ट्रीय नैतिक समितीच्या मान्यतेच्या अधीन आणि भारतातील संबंधित विभाग / मंत्रालयाच्या मंजुरीच्या अधीन;
9 वैद्यकीय शिक्षण;
10 सार्वजनिक आरोग्याच्या क्षेत्रात आरोग्य सेवकांचा विकास;
11 क्लिनिकल, पॅरा-क्लिनिकल आणि व्यवस्थापन कौशल्यांचे प्रशिक्षण; आणि
12 परस्परांच्या सामंजस्यातून सहकार्य करण्याचे अन्य कोणतेही क्षेत्र
सुक्ष्म, लघु आणि मध्यम उदयोग मंत्रालय
कोविड-19 विरोधात महाराष्ट्रामध्ये खादी आणि ग्रामोद्योग आयोगाने दिलेले मदतपुर्ण योगदान
मुंबई - दि. 14 मे, 2020
खादी आणि ग्रामोद्योग आयोगाने मुंबई, ठाणे आणि पालघर इथल्या स्थलांतरित कामगारांना खाद्यान्नाची पाकिटे वितरित करण्यासाठी दोन स्वयंसेवी संस्थांशी करार केला आहे. दहीसर  इथल्या राजश्री शाहू मानव विकास बहुउद्देशीय सामाजिक सेवा संस्था आणि पालघरच्या आदर्श शैक्षणिक एवं सामाजिक संस्था यांच्यामार्फत 2500 खाद्यान्न पाकिटे वितरित करण्यात आली. यावेळी गृहमंत्रालयाने घालून दिलेल्या सामाजिक अंतराच्या नियमांचे काटेकोरपणाने पालन करण्यात आले.
कोविड-19 महामारीच्या विरोधात महाराष्ट्रात खादी आणि ग्रामोद्योग आयोगाच्यावतीने सकारात्मक भूमिका पार पाडली जात आहे. आयोगाच्यावतीने आत्तापर्यंत 10,850 मास्क बनवण्यात आले आहेत. राज्यातल्या 18 जिल्ह्यांमध्ये असलेल्या 18 खादी संस्थांमार्फत सुती कापड वापरून हे मास्क बनवण्याचे काम करण्यात आले आहे. ‘स्फूर्ती’  योजनेखाली बनवण्यात आलेले हे सर्व मास्क वितरणासाठी जिल्हाधिका-यांकडे सुपूर्त करण्यात आले.
सध्याच्या संकटाची परिस्थिती लक्षात घेवून राज्यातल्या खादी संस्थेनेही आपले कारागीर आणि त्यांच्या परिवाराची काळजी घेण्यासाठी पुढाकार घेतला आहे. अशाच एका संस्थेने 55 कारागीरांना किराणा वस्तूंचा संच वितरित केला. यामध्ये गहू, तांदूळ, डाळी, तेल अशा वस्तूंचा समावेश होता. ‘एसएफयूआरटीआय’च्यावतीनेही 300 अन्नधान्याची पाकिटे उपलब्ध करून देण्यात आली आहेत. तसेच 601 कारागीरांच्या बँक खात्यांमध्ये प्रत्येकी एक हजार रुपये जमा करण्यात आले आहेत. यासाठी तीन खादी संस्थांनी एकत्र येवून सहा लाख एक हजार रुपयांचा निधी एकत्रित केला.
मुंबईस्थित महिला सहकारी संस्था श्री महिला गृह उद्योग लिज्जत पापड लिमिटेड या संस्थेने 24,231 कारागीरांच्या खात्यांमध्ये मिळून 18 कोटी 56लाख आणि 66 हजार रुपये विना परतीची रक्कम म्हणून जमा केले आहेत. त्याचबरोबर लिज्जत पापड गृह उद्योगाने पीएम केअर्स निधीमध्ये 50 लाख रुपयांचे आणि मुख्यमंत्री मदत निधीमध्ये 25 लाख रुपयांचे योगदान दिले आहे.
पंचायती राज मंत्रालय
राष्ट्रपती द्रौपदी मुर्मू यांच्या हस्ते होणार 17 एप्रिल 2023 रोजी राष्ट्रीय पंचायत पुरस्कार सप्ताहाचे उद्घाटन आणि राष्ट्रीय पंचायत पुरस्कारांचे वितरण
येत्या 24 एप्रिल 2023 च्या राष्ट्रीय पंचायती राज दिनाचे औचित्य साधून पंचायती राज मंत्रालय, स्वातंत्र्याचा अमृतमहोत्सवाच्या दुसऱ्या टप्प्याचा भाग म्हणून 17 ते 21 एप्रिल 2023 दरम्यान राष्ट्रीय पंचायत पुरस्कार सप्ताह साजरा करणार आहे. पंचायत राज या संकल्पनेमागची मूळ भावना आणि स्वातंत्र्याचा अमृतमहोत्सवाअनुकूल साजरा करण्यासाठी केला जाणार आहे. त्यासाठी, 'संपूर्ण समाज' आणि 'संपूर्ण सरकार' दृष्टिकोन रुजवण्यासह स्वातंत्र्याचा अमृतमहोत्सवाच्या दुसऱ्या टप्प्याची व्याप्ती वाढवण्यासाठी आणि प्रत्येक भारतीयाच्या जीवनाला त्याचा स्पर्श व्हावा यासाठी पंचायती राज मंत्रालयाने 'पंचायतों के संकल्पों की सिद्धि का उत्सव' या संकल्पनेवर आधारित व्याख्यानमालेचे आयोजन केले आहे.
या अंतर्गत उत्कृष्ट कामगिरी करणाऱ्या पंचायती राज संस्थांच्या प्रतिनिधींना मानाचे पुरस्कार प्रदान केले जातील. त्याचसोबत त्यांच्या कामगिरीविषयीही चर्चा केली जाईल, जेणेकरून इतर पंचायत प्रतिनिधी आणि संबंधितांसमोर आदर्श उभा राहील.
पाच दिवसांच्या या राष्ट्रीय पंचायत पुरस्कार सप्ताहाची सुरुवात उद्या नवी दिल्ली येथे पुरस्कार प्रदान सोहळा आणि पंचायतींना प्रोत्साहन या विषयावरील राष्ट्रीय परिषदेने होईल.यावेळी, राष्ट्रपती द्रौपदी मुर्मू यांच्या हस्ते राष्ट्रीय पंचायत पुरस्कार सप्ताहाचे उद्घाटन आणि राष्ट्रीय पंचायत पुरस्कारांचे वितरण होईल. देशभरातील 1,500 हून अधिक प्रतिनिधींचा सहभाग अपेक्षित आहे.
या कार्यक्रमाला केंद्रीय ग्रामविकास आणि पंचायती राज मंत्री गिरिराज सिंह, केंद्रीय पंचायती राज राज्यमंत्री कपिल पाटील आणि केंद्रीय ग्रामविकास राज्यमंत्री फग्गनसिंग कुलस्ते उपस्थित राहणार आहेत.
|
|
क्र .
|
|
दिनांक / दिवस
|
|
राष्ट्रीय परिषद
|
|
स्थळ
|
|
1.
|
|
17एप्रिल 2023 
|
|
राष्ट्रीय पंचायत प्रोत्साहन परिषद तथा पुरस्कार प्रदान सोहळा
|
|
प्लेनरी हॉल ,
विज्ञान भवन ,
नवी दिल्ली
|
|
2.
|
|
18 एप्रिल 2023 
|
|
दारिद्र्यमुक्त आणि वर्धित उपजीविका पंचायत, आत्मनिर्भर पायाभूत सुविधा असलेल्या पंचायत आणि सुशासन असलेल्या पंचायत,यावर राष्ट्रीय परिषद
|
|
सी. सुब्रमण्यम सभागृह ,
एनएएससी, पुसा, नवी दिल्ली
|
|
3.
|
|
19एप्रिल 2023 
|
|
बालस्नेही , महिलास्नेही आणि सामाजिक सुरक्षा असलेल्या पंचायतींवर यावर राष्ट्रीय परिषद
|
|
सी. सुब्रमण्यम सभागृह ,
एनएएससी, पुसा, नवी दिल्ली
|
|
4.
|
|
20एप्रिल 2023 
|
|
जल स्वयंपूर्ण ग्रामपंचायत, स्वच्छ आणि हरित पंचायत यावर राष्ट्रीय परिषद
|
|
सी. सुब्रमण्यम सभागृह ,
एनएएससी, पुसा, नवी दिल्ली
|
|
5.
|
|
21 एप्रिल 2023

|
|
सर्वोत्तम ग्रामपंचायत, शाश्वत विकास प्रयत्न-2047साठीचा मार्ग यावर राष्ट्रीय परिषद
|
|
सी. सुब्रमण्यम सभागृह ,
एनएएससी, पुसा, नवी दिल्ली
राष्ट्रीय पंचायत पुरस्कार सप्ताहाच्या उद्घाटन समारंभाचे थेट वेबकास्ट विज्ञान भवन, नवी दिल्ली येथून 17 एप्रिल 2023 रोजी सकाळी 11:00 वाजता वेबकास्ट लिंकवर उपलब्ध होईल:https://webcast.gov.in/mopr. संकल्पना आधारित थेट वेबकास्ट 18 ते 21 एप्रिल 2023 या कालावधीत याच लिंकवर [https://webcast.gov.in/mopr] सकाळी 10 वाजता उपलब्ध असेल.
संरक्षण मंत्रालय
एरो इंडिया 2023 च्या निमित्ताने संरक्षण सचिवांनी सौदी अरेबिया, अमेरिका आणि ओमानच्या शिष्टमंडळांची घेतली भेट
नवी दिल्ली, 13 फेब्रुवारी 2023
एरो इंडिया 2023 च्या पार्श्वभूमीवर संरक्षण सचिव गिरीधर अरमाने यांनी 12 फेब्रुवारी 2023 रोजी बंगलुरू येथे तीन देशांच्या संरक्षण शिष्टमंडळांसमवेत द्विपक्षीय बैठका घेतल्या.
संरक्षण सचिवांनी सौदी अरेबिया प्रजासत्ताकचे महाव्यवस्थापक इंजीर तुर्की साद यांची भेट घेतली आणि संरक्षण सहकार्यासंबंधी विविध द्विपक्षीय मुद्द्यांवर चर्चा केली.
हिंद प्रशांत महासागर क्षेत्राच्या सुरक्षेसंबंधी अमेरिकेच्या संरक्षण विभागाचे प्रधान उप-सहायक सचिव जेडीजिया पी. रॉयल यांच्या नेतृत्वाखालील अमेरिकेच्या शिष्टमंडळासमवेत, अमेरिकेच्या दूतावसातील संरक्षण व्यवहाराचे प्रमुख राजदूत एलिझाबेथ जोन्स, आणि अमेरिकेच्या हवाई दलाचे मेजर जनरल ज्युलियन चीटर यांनी संरक्षण सचिवांची भेट घेतली.
सध्याच्या आणि भविष्यातील संरक्षण सहकार्याच्या विविध मुद्द्यांवर यावेळी चर्चा झाली. अमेरिका, अनेक अधिकारी, कंपन्या आणि विमानांसह एरो इंडियामध्ये सहभागी होत आहे.
यानंतर, संरक्षण सचिवांनी ओमानच्या संरक्षण मंत्रालयाचे महासचिव डॉ. मोहम्मद नासेर अल झाबी यांच्या नेतृत्वाखालील शिष्टमंडळाची भेट घेतली. यावेळी सध्या सुरू असलेल्या संरक्षण सहकार्याचा आढावा घेण्यात आला आणि या क्षेत्रात गुंतवणुकीची सखोल व्याप्ती वाढवण्याच्या संभाव्य संधींवर चर्चा करण्यात आली.
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
पंतप्रधान कार्यालय
पीएसएलव्ही- सी53 या प्रक्षेपकाद्वारे भारतीय स्टार्ट अपच्या दोन उपग्रहांचे यशस्वी प्रक्षेपण केल्याबद्दल पंतप्रधानांकडून इन-स्पेस आणि इस्रोचे अभिनंदन
पीएसएलव्ही- सी53 या प्रक्षेपकाद्वारे भारतीय स्टार्ट अपच्या दोन उपग्रहांचे यशस्वी प्रक्षेपण केल्याबद्दल पंतप्रधान नरेंद्र मोदी यांनी इन-स्पेस आणि इस्रोचे अभिनंदन केले आहे.
एका ट्वीटमध्ये पंतप्रधान म्हणाले;
" पीएसएलव्ही सी53 मिशनने भारतीय स्टार्ट अप्सच्या दोन उपग्रहांचे अंतराळात यशस्वी प्रक्षेपण करून एक नवा टप्पा सर केला आहे. ही कामगिरी साध्य केल्याबद्दल @INSPACeIND आणि @isro यांचे अभिनंदन. नजीकच्या भविष्यात अनेक भारतीय कंपन्या अंतराळ क्षेत्रात प्रवेश करतील असा विश्वास वाटत आहे."